حدوته مصريه (اغنيه)

حدوته مصريه

   كلمات 
ما نرضاش يخاصم القمر السما ما نرضاش

تدوس البشر بعضها ما نرضاش

يموت جوه قلبي نداه

تهاجر الجذور أرضها ما نرضاش

قلبي جوا يغني واجراس تدق لصرخة ميلاد

تموت حته مني الاجراس بتعلن نهاية بشر من العباد

دي الحكمة قتلتني و حيتني وخلتني أغوص فى قلب السر

قلب الكون قبل الطوفان ما ييجي خلتني أخاف عليك يا مصر

واحكيلك على المكنون

مين العاقل فينا مين المجنون

مين الي مدبوح من الألم

مين اللي ظالم فينا مين مظلوم

مين اللي ما يعرفش غير كلمة نعم

مين الي محنيلك خضار من فلاحين غلابة

مين الي محنيلك عمار عمالك الطيابة

مين اللي ببيع الضمير مين يشتري مين يشتري بيه الدمار

مين هو صاحب المسألة والمشكلة والحكاية والقلم

رأيت كل شيء وتعبت على الحقيقة

قابلت فى الطريق عيون كتيرة بريئة

أعرف بشر عرفوني لأ لأ ما عرفونيش

قبلوني وقبلتهم

بمد ايدي لك طب ليه ما تقبلنيش

لا يهمني اسمك لا يهمني عنوانك لا يهمني لونك ولا ميلادك مكانك

يهمني الانسان ولو ما لوش عنوان

يا ناس يا ناس يا مكبوتة يا ناس يا ناس يا مكبوتة هيا دي الحدوتة

حدوته مصرية


 شوف كمان 

تصنيف:اغانى باللغه المصريه
تصنيف:كلمات اغانى